Drew Barrymore

Drew Blythe Barrymore født 22. februar 1975 i Culver City i California, er en amerikansk skuespiller og produsent. Barrymore er barnebarn av teater- og filmskuespilleren John Barrymore, datter av John Drew Barrymore og halvsøster til John Blythe Barrymore. Begge de to sistnevnte er også skuespillere, men uten å ha oppnådd samme grad av suksess som Drew. «Drew» er pikenavnet til Drew Barrymores oldemor, Georgie.


== Karriere ==
Barrymores karriere begynte da hun opptrådte i en hundematreklame elleve måneder gammel. Da hun ble bitt av sin firbente medskuespiller, ble produsentene redd for at hun skulle bli syk. Barrymore lo av hele affæren. Barrymores gjennombrudd kom som barnestjerne i filmen E.T. i 1982. Hun var da syv år gammel. Samme år ble Barrymore den yngste gjesteprogramlederen i TV-programmet Saturday Night Live, der hun opptrådte med en sketsj om at hun hadde tatt livet av E.T.

Etter at Drew så plutselig ble kjendis, endte hun opp med å leve et noe utagerende liv der hun drakk alkohol i niårsalderen, røykte marijuana i tiårsalderen og tok kokain da hun var tolv. Barrymore skrev om denne perioden av sitt liv i selvbiografien Little Girl Lost, som kom ut i 1990. Selv om hun ble avruset i det hun steg inn i de voksnes rekker, beholdt hun sitt «Bad-Girl»-image og ble etter hvert også et sexsymbol da hun gjorde sitt comeback i 1990. Dette ble understreket av hennes rolle som forførerske i filmen Poison Ivy og hennes nakne opptreden i januarutgaven av Playboy i 1995. Steven Spielberg, som er Barrymores gudfar, ga henne et teppe til 20-årsdagen der det stod «Cover yourself up». Vedlagt i gaven var en kopi av Playboy-bladet hun var avbildet i, der bildene av henne var manipulert av kunstavdelingen hans slik at Barrymore framsto som fullt påkledd. På dette tidspunktet hadde hun opptrådt naken i sine fem siste filmer. Under en opptreden på David Lettermans Late Show vippet hun den ellers så avbalanserte programlederen av pinnen ved at hun klatret opp på bordet hans og blottet brystene sine for ham, som en del av en dans for hans fødselsdag.
Barrymore har produsert en mengde filmer, inkludert den veldig suksessfulle Charlie's Angels, til tross for at hun aldri fullførte High School (gymnaset). I tillegg til de romantiske komediene hun har spilt i, har hun også senere hatt mer dramatiske roller slik som i Confessions of a Dangerous Mind og Donnie Darko. I den sistnevnte var hun også produksjonsleder. 
Den 3. februar 2004 fikk Drew Barrymore en stjerne på Hollywood Walk of Fame.
Barrymore har to ekteskap bak seg. Det første med med bartenderen Jeremy Thomas fra 20. mars til 28. april i 1994.
Det andre med komiker Tom Green fra 7. juli 2001 til 15. oktober 2002. Green søkte om skilsmisse i desember 2001.


== Annet ==
Drew Barrymore er gudmor til Frances Bean Cobain, datter av musikerne Kurt Cobain og Courtney Love
Hun har seks tatoveringer: en månesigd på stortåa, et kryss med eføy lavt på leggen, en sommerfugl på magen, en blomst på låret, og to engler lavt på ryggen. (En av englene holder et banner med morens navn, Jaid, og den andre har navnet James, som var navnet på kjæresten hennes da hun fikk tatoveringen.)


== Filmografi ==


=== Som regissør ===
Whip It (2009)


=== Som skuespiller ===
Santa Clarita Diet (2017)
Big Miracle (2012) Rachel Kramer
Going the Distance (2011) (pre-production)
Alvin and the Chipmunks: The Squeakquel (2009) (pre-production) (stemme) (rumored) Eleanor
Whip It (2009)  Smashley Simpson
Everybody's Fine (2009) 
Grey Gardens (2009) 'Little' Edith Bouvier Beale 
He's Just Not That Into You (2009) Mary Harris 
Beverly Hills Chihuahua (2008) (stemme) Chloe 
Family Guy Jillian (7 episoder, 2005–2007)
Lucky You (2007) Billie Offer 
Music and Lyrics(2007)
Curious George (2006) (stemme)
Kjærlighet på spill (2005) (også produsent)
Ramones Raw (2004) (dokumentar)
50 First Dates (2004)
Duplex (2003) (også produsent)
Charlie's Angels: Full Throttle (2003) (også produsent)
Confessions of a Dangerous Mind (2002)
Mennene i mitt liv (2001)
Freddy Got Fingered (2001) (Cameo)
Donnie Darko (2001)
Charlie's Angels (2000) (også produsent)
Titan A.E. (2000) (stemme)
Skipped Parts (2000)
Ukysset (1999)
Home Fries (1998)
Evig din (1998)
Bryllupssangeren (1998)
Best Men (1997)
Wishful Thinking (1997)
Skrik (1996)
Everyone Says I Love You (1996)
Like a Lady (1996)
Batman Forever (1995)
Mad Love (1995)
Boys on the Side (1995)
Bad Girls (1994)
Inside the Goldmine (1994)
Wayne's World 2 (1993) Cameo
Doppelganger (1993)
No Place to Hide (1993)
Guncrazy (1992)
Waxwork II: Lost in Time (1992)
Poison Ivy (1992)
Motorama (1991)
Far from Home (1989)
See You in the Morning (1989)
Cat's Eyes (1985)
Irreconcilable Differences (1984)
Ildbarnet (1984)
E.T. (1982)
Altered States (1980)


== Referanser ==


== Eksterne lenker ==
Offisielt nettsted 
(en) Drew Barrymore – kategori av bilder, video eller lyd på Commons 
(en) Drew Barrymore – galleri av bilder, video eller lyd på Commons 
(en) Drew Barrymore på Internet Movie Database 
(sv) Drew Barrymore i Svensk Filmdatabas 
(da) Drew Barrymore på Filmdatabasen 
(da) Drew Barrymore på Scope 
(fr) Drew Barrymore på Allociné 
(en) Drew Barrymore på AllMovie 
(en) Drew Barrymore hos Turner Classic Movies 
(en) Drew Barrymore hos Rotten Tomatoes 
(en) Drew Barrymore hos TV Guide 
(en) Drew Barrymore hos The Movie Database 
(en) Drew Barrymore på Discogs 
(en) Drew Barrymore på MusicBrainz 
(en) Drew Barrymore på Last.fm 
(en) Drew Barrymore på AllMusic 
(en) Drew Barrymore på Twitter 
Drew Barrymore på Facebook 
(en) Drew Barrymore på Instagram 
(en) Drew Barrymore på TikTok